open-index/open-wikipedia-markdown huggingface dataset:
মুহাম্মদ আবিদুল সিন্ধি

**মুহাম্মদ আবিদুল সিন্ধি আনসারি** (আরবি: محمد عابد السندي الأنصاري) ছিলেন উসমানীয় সাম্রাজ্যের মদিনা নগরীর একজন হানাফি আইনজ্ঞ (ফকিহ), হাদিস বিশারদ (মুহাদ্দিস), বিচারক (কাজী) এবং তৎকালীন উলামাদের একজন শায়খ। বংশপরম্পরায় তিনি আবু আইয়ুব আনসারির উত্তরসূরি।

তিনি সুফিবাদের নকশবন্দি তরিকার একজন অনুসারী। তিনি যাবিদ শহরের কাজী হিসেবে নিযুক্ত ছিলেন। ১২৩২ হিজরি সনে তিনি মিশরের শাসক মুহাম্মদ আলি পাশা কর্তৃক মদিনার আলেমদের নেতা নিযুক্ত হয়েছিলেন। তাঁর দাদা মধ্যপ্রাচ্যে গমন করেন ও শায়খুল ইসলাম উপাধিতে ভূষিত ছিলেন।

## নাম
মুহাম্মদ আবিদ বিন আহমেদ আলি বিন মুহাম্মদ মুরাদ ইয়াকুব হাফিজ বিন মুহাম্মদ বিন আবদ আল-রহমান, সিন্দি আল-আনসারি আল-খাজরাজি আল-মাদানি আল-হানাফি আল-নকশবন্দি।

## জীবন
তিনি ১১৯০ হিজরি / ১৭৭৬ ইংরেজি সালে হায়দ্রাবাদের উত্তরে সিন্ধু নদের তীরে একটি গ্রাম সেহওয়ানে জন্মগ্রহণ করেন। তিনি লেখাপড়া করেন যাবিদ শহরে। তিনি সানার তৎকালীন মন্ত্রীর কন্যাকে বিয়ে করেন এবং ইয়েমেনের ইমাম কর্তৃক মিশরের রাষ্ট্রদূত নিযুক্ত হয়েছিলেন। এরপর স্বদেশে কিছুদিন অবস্থান করে তিনি হেজাজে গমন করেন ও মিশর সরকার কর্তৃক মদিনার উলামাদের নেতা নিযুক্ত হন। ১২৫৭ হিজরির রবিউল আউয়াল মাসে (১৮৪১ ইংরেজি) তিনি মদিনায় মৃত্যুবরণ করেন এবং জান্নাতুল বাকি কবরস্থানে সমাহিত হন।

## বই
মুহাম্মদ আবিদুল সিন্ধি বেশ কিছু বই লিখেছিলেন, তাঁদের কিছু নিম্নরুপ:

* আল-মাওয়াহিব আল-লাতিফা আলা মুসনাদ আল-ইমাম আবু হানিফা (আরবি: المواهب اللطيفة على مسند الإمام أبي حنيفة)।
* তাওয়ালি আল-আনওয়ার আলা আল-দুর আল-মুখতার (আরবি: طوالع الأنوار على الدر المختار), আল-দুর আল-মুখতার গ্রন্থের উপর সিন্ধির মন্তব্য। আল-মুখতার গ্রন্থটি আল-হাসকাফির তানউইর আল-আবসার ওয়া-জামি আল-বিহার (লেখক আল-তিমিরতাশি) এর উপর আলোচনা। 
* শারহ বুলুগ আল মারাম (আরবি: شرح بلوغ المرام) যেটি লিখেছেন ইবনে হাজার আসক্বালানী।
* তরতিব মুসনাদ আল-ইমাম আল-শাফেয়ী (আরবি: ترتيب مسند الإمام الشافعي‏)। 
* আল-তাওয়াসসুল ওয়া-আহকামুহ ওয়া-আনওউহ (আরবি: التوسل وأحكامه وأنواعه‏)।

## তথ্যসূত্র

বিষয়শ্রেণী:১৭৭৬-এ জন্ম
বিষয়শ্রেণী:১৮৪১-এ মৃত্যু
বিষয়শ্রেণী:হানাফি ফিকহ পণ্ডিত
বিষয়শ্রেণী:মাতুরিদি ব্যক্তি
বিষয়শ্রেণী:মুহাদ্দিস
বিষয়শ্রেণী:আরব বংশোদ্ভূত ভারতীয় ব্যক্তি
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:শায়খুল ইসলাম
বিষয়শ্রেণী:জান্নাতুল বাকিতে সমাধিস্থ
বিষয়শ্রেণী:আবু আইয়ুব আনসারি
বিষয়শ্রেণী:ভারতীয় সুফি
বিষয়শ্রেণী:সুন্নি সুফি
বিষয়শ্রেণী:সুন্নি ইমাম
বিষয়শ্রেণী:সুন্নি ফিকহ পণ্ডিত
বিষয়শ্রেণী:সুন্নি মুসলিম পণ্ডিত
বিষয়শ্রেণী:সিন্ধু প্রদেশের ব্যক্তি
সোপা দে মন্ডংগো

***সোপা দে মন্ডংগো*** হল একটি স্যুপ বা ঝোলজাতীয় খাবার যা গরু বা শূকরের পেটের অন্ত্রের অংশ বা নাড়িভুড়ি থেকে তৈরি করা হয়। অন্ত্রের টুকরোর সাথে মরিচ, পেঁয়াজ, গাজর, বাঁধাকপি, সেলারি, টমেটো , ধনেপাতা , রসুন বা মূলোজাতীয় শাক সব্জী দিয়ে ধীরে ধীরে রান্না করা হয়। খাবারটি সাধারণত লাতিন আমেরিকা, ক্যারিবিয়ান এবং ফিলিপাইনের প্রাক্তন স্প্যানিশ উপনিবেশগুলিতে রান্না করা হয়।

লাতিন আমেরিকা, ফিলিপাইন এবং ক্যারিবিয়ানে *সোপা ডে মন্ডংগোর* অনেক বৈচিত্র বিদ্যমান। কেউ কেউ এই রান্নায় চাল বা ভুট্টা যোগ করেন। রান্নায় বিভিন্ন ধরনের আমিষজাতীয় উপাদানের পেষ্ট ব্যবহার করা যেতে পারে। রান্নার আগে অন্ত্র বা নাড়িভুড়ি সাইট্রাস রস বা সোডিয়াম বাইকার্বোনেটের পেস্টে ভিজিয়ে রাখা হয়। অঞ্চলভেদে এই স্যুপে ব্যবহৃত সবজি এবং মশলায় পরিবর্তন হয়।

আর্জেন্টিনায়, এটি *মন্ডোঙ্গো* নামেও পরিচিত।

ব্রাজিলে এটি *মন্ডোঙ্গো* বা *মোকোটো* নামেও পরিচিত। এটি সাধারণত দক্ষিণাঞ্চলে খাওয়া হয়, তবে উত্তর-পূর্বাঞ্চলে এর নাম *ডোব্রাডিনহা* ।

কলম্বিয়াতে, *সোপা ডি মন্ডংগো* প্রায়ই ঐতিহ্যবাহী *[[Almuerzo|আলমুয়েরজোর]]* স্যুপ হিসাবে খাওয়া হয়। কলম্বিয়ার স্যুপটি  মুরগির মাংস বা গরুর মাংসের স্টক দিয়ে তৈরি করা হয় এবং তার সাথে প্রচুর ধনেপাতা মেশানো হয়। মুরগি বা গরুর মাংসের স্টকের স্বাদ বাড়াতে এতে অনেক শাকসবজি যেমন মটর, গাজর এবং পেঁয়াজ ইত্যাদি মেশানো হয়। অতিরিক্ত স্বাদের জন্য ভুট্টার সাথে লবণ এবং মরিচও স্যুপে দেওয়া হয়। এই স্যুপের জন্য বিভিন্ন পশুর অন্ত্র ব্যবহৃত হয়। সবচেয়ে সাধারণ হল গরুর মাংসের অন্ত্র, তবে অন্যান্য বেশ কয়েকটি অঞ্চলে, শুয়োরের মাংসের এবং মুরগি বা টার্কির অন্ত্রগুলিও স্যুপে ব্যবহৃত হয়।

ডোমিনিকান প্রজাতন্ত্রে *সোপা দে মন্ডংগো*  দ্বীপের সবচেয়ে জনপ্রিয় খাবারগুলির মধ্যে একটি। এই অঞ্চলে গরুর মাংসের অন্ত্র সাধারণত রান্না করার আগে লেবু দিয়ে মাখিয়ে রাখা হয়। পেঁয়াজ, রসুন, বেল পেপার, টমেটো, গাজর এবং সেলারি ফুটানোর আগে উদ্ভিজ্জ তেলে রান্না করা হয়। তারপরে আলু দিয়ে অন্ত্রের অংশ যোগ করা হয় এবং লবণ, মরিচ এবং কোলিয়াস অ্যাম্বোইনিকাস (স্থানীয়ভাবে ডোমিনিকান অরেগানো নামে পরিচিত) দিয়ে রান্না করা হয়। এর আরেকটি প্রকার হল *মন্ডংগো গুইসাদো*। এতে তাজা টমেটোর পরিবর্তে টমেটো পেস্ট ব্যবহার করা হয় এবং এছাড়াও প্ল্যান্টেন, স্কোয়াশ, জলপাই, কেপার, সবুজ কলা এবং কাসাভার ব্যবহার হয়। কাটা ধনেপাতা, আভাকাডো, ভাত এবং রসুন দিয়ে তৈরি গরম সস দিয়ে উভয় প্রকার স্যুপ পরিবেশন করা হয় । একটি বিশেষ মরিচ যোগ করা হয় যা *এগ্রিও দে নারাঞ্জা* নামক তিক্ত কমলার রসে গাঁজনো হয়।

## তথ্যসূত্র

বিষয়শ্রেণী:ফিলিপিনো রন্ধনশৈলী
নিশিপদ্ম

**নিশিপদ্ম** বা **নাইট কুইন** বা **রাত কী রাণী**, যার বৈজ্ঞানিক নাম:Epiphyllum oxypetalum ('এপিফাইলাম অক্সিপেটালাম'), হল ক্যাকটাস পরিবারের Cereus প্রজাতির একটি সপুষ্পক উদ্ভিদ। অপূর্ব সাদা রঙের রাণীর মত সৌন্দর্য ও ভারি মিঠে সুবাস নিয়ে বর্ষা রাতের গভীরে প্রস্ফুটিত হয় বলে ইংরেজিতে 'Dutchman pipe' ও 'Queen of the night' নামেই সুপরিচিত। সূর্যাস্তের পর একটু একটু করে ফুটতে শুরু করে গভীর রাতে সম্পূর্ণ প্রস্ফুটিত হলেও ভোরের আগে শুকিয়ে যায় ফুলটি। অসাধারণ মিষ্টি সুবাসের এ ফুল কেবল একটি রাতের অন্ধকারে গাছ আলো করে থাকে।

## বিবরণ
;গাছ -

নিশিপদ্ম ফুলের গাছ ক্যাকটাস গোত্রীয়। গাছটির গোড়া শক্ত, ডাঁটার মতো কিছুটা খাড়া ও তার পর লতানে,অনেক শাখা-প্রশাখাযুক্ত ও কন্টকহীন। যথারীতি স্বাভাবিক পাতা নেই গাছটির,তবে রূপান্তরিত কাণ্ড পাতার কাজ করে। ডালপালা নিয়ে গাছটি ৬ মিটার (৬০০ সেমি) পর্যন্ত লম্বা হয় থাকে। বিস্তৃত শাখা-প্রশাখা চ্যাপ্টা ফিতার মত এবং তাতে সবুজ রঙের শিরা সুস্পষ্ট। গাছটি সারা বছরই যেন নিষ্প্রাণ অবস্থায় থাকে। তবে গ্রীষ্মের শেষ ভাগে বৃষ্টির ছোঁয়া পেলে কুড়ি আসতে শুরু করে অর্থাৎ প্রস্ফুটনের প্রস্তুতি শুরু হয়। গাছটি ছায়া ও রোদ দুই পছন্দ করে। গাছটির পাতা অর্থাৎ রূপান্তরিত কাণ্ড মাটিতে পুঁতে দিলেই কিছুদিন বাদে শিকড় বের হয়, শিকড়সহ রূপান্তরিত কাণ্ডটি অন্যত্র বা টবে প্রতিস্থাপন করলেই নতুন গাছ পাওয়া যায়।

;ফুল-
গাছটির ফুল কেবল জুলাই মাসের প্রথম দিক থেকে নভেম্বর মাসে রাত্রিতেই ফোটে। তবে ফুল ফোটার আগে প্রথমে গুটি গুটি কলি ধরে রূপান্তরিত কাণ্ডের পাশে এবং ১৪/১৫ দিনে ফোটার উপযুক্ত হয়। সাদা রঙের ফুলগুলি রূপান্তরিত চ্যাপ্টা কাণ্ডে বৃদ্ধি পায় এবং ৩০ সেমি (১২ ইঞ্চি) লম্বা এবং ১৭ সেমি (৭ ইঞ্চি) চওড়া হয়ে থাকে। ফুল সুগন্ধযুক্ত হওয়ার  কারণ হল ফুলের মধ্যে বেনজাইল স্যালিসিলেট এবং মিথাইল লিনোলেটের উপস্থিতি।   ফুলটির পুংকেশর সবুজাভ সাদা বা সাদা, সরু ও দুর্বল। গর্ভদণ্ডের রঙ সবুজ সাদা, ফ্যাকাশে হলুদ বা সাদা, ৪ মিমি পুরু হয়।

ফল আয়তাকার, ১২ x ৮ সেমি পর্যন্ত, বেগুনি লাল এবং কোণিক।

## নামকরণ
ফুলটির বৈজ্ঞানিক নাম - Epiphyllum oxypetalum 'এপিফাইলাম অক্সিপেটালাম'  এসেছে গ্রীক ভাষার 'Epiphyllum' অর্থাৎ ইংরাজীতে 'upon the leaf' হতে। কিন্তু বাংলায় 'নিশিপদ্ম' বা নাইট কুইন বা ইংরাজীতে 'কুইন অব দ্য নাইট' হয়ছে এর  সৌন্দর্য ও কেবল রাতে ফোটার কারণে।

## আবাস

নিশিপদ্ম ফুল গাছের আদি নিবাস ছিল মার্কিন যুক্তরাষ্ট্রের দক্ষিণাঞ্চল ও মেক্সিকো। তবে বর্তমানে দক্ষিণ-পূর্ব এশিয়ার গ্রীষ্মমণ্ডলীয় অঞ্চলে অর্থাৎ ভারত, বাংলাদেশ চিন প্রভৃতি দেশে ব্যাপকভাবে চাষ হয় এবং সামান্য পরিচর্যায় বৃদ্ধি ঘটে।

## গ্যালারি

File:Epiphyllum_oxypetalum_(Dutchman's_Pipe,_Night_Queen_or_निशागंधी_Nishagandhi_or_Gul-e-Bakawali).jpg
File:Anandashayanam_poov6.JPG
File:Epiphyllum_oxypetalum02.jpg| প্রস্ফুটিত নিশিপদ্ম ফুলের প্রজনন অংশ
File:Epiphyllum_oxypetalum's_flower_of_Side.JPG| প্রস্ফুটিত নিশিপদ্ম ফুলের পার্শ্বদৃশ্য
File:Epiphyllum_oxypetalum_Front_Leaf.jpg|রূপান্তরিত কাণ্ড
File:Epiphyllum_Oxypetalum_Leaf_Slide_1_(Cross_Section).jpg|মাইক্রোস্কোপে কাণ্ডের প্রস্থচ্ছেদ যেমন দেখায়
File:Epi_Oxy_start2.jpg|কুঁড়ি


## তথ্যসূত্র

বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
পরিগণকের মধ্যস্থতায় যোগাযোগ

**পরিগণকের মধ্যস্থতায় যোগাযোগ** তথা **কম্পিউটারের মধ্যস্থতায় যোগাযোগ** বলতে দুই বা ততোধিক বৈদ্যুতিন (ইলেকট্রনীয়) যন্ত্র ব্যবহার করে সম্পাদিত যেকোনও মানুষে মানুষে যোগাযোগ প্রক্রিয়াকে বোঝায়। একে ইংরেজিতে "কম্পিউটার-মিডিয়েটেড কমিউনিকেশন" (Computer-mediated communication, CMC) বলে। ঐতিহ্যগতভাবে এই পরিভাষাটি দিয়ে পরিগণকের (কম্পিউটারের) মধ্যস্থতা বাস্তবায়নকারী প্রযুক্তির বিভিন্ন রূপভেদ যেমন তাৎক্ষণিক বার্তাবিনিময়, বৈদ্যুতিন ডাক (ইমেইল), চ্যাটকক্ষ, আন্তর্জাল আলোচনাচক্র (অনলাইন ফোরাম), সামাজিক যোগাযোগ সেবা, ইত্যাদি বোঝালেও এগুলিকে অন্যান্য পাঠ্য-ভিত্তিক ভাববিনিময় যেমন মুঠোফোনে খুদে বার্তা বিনিময় বোঝাতেও ব্যবহার করা হয়েছে। পরিগণকের মধ্যস্থতায় যোগাযোগের উপরে গবেষণাগুলি প্রধানত ভিন্ন ভিন্ন পরিগণকীয় যোগাযোগ প্রযুক্তির সামাজিক প্রভাবের উপরে দৃষ্টি নিবদ্ধ করেছে। সাম্প্রতিককালের গবেষণাগুলির মূল বিষয় হল আন্তর্জালভিত্তিক সামাজিক সম্পর্কজাল তৈরি, যেগুলি বিভিন্ন সামাজিক সফটওয়্যার দ্বারা সমর্থিত।

## রূপভেদ
পরিগণকের মধ্যস্থতায় যোগাযোগকে দুইটি রূপে ভাগ করা যায়: সংকালিক (একই সময়ে ঘটমান) ও অসংকালিক (পৃথক সময়ে ঘটমান)। পরিগণকের মধ্যস্থতায় সংকালিক যোগাযোগ বলতে বাস্তব সময়ে তাৎক্ষণিকভাবে যে যোগাযোগ ঘটে, তাকে নির্দেশ করা হয়। সব পক্ষ একই সময়ে যোগাযোগে লিপ্ত হয়; তবে তাদের একই ভৌগোলিক অবস্থানে থাকা বাধ্যতামূলক নয়। সংকালিক যোগাযোগের একটি উদাহরণ হল আন্তর্জালের মাধ্যমে ভিডিও আলাপ। অন্যদিকে অসংকালিক যোগাযোগ বলতে যখন সব পক্ষ একযোগে যোগাযোগে লিপ্ত হয় না, সেই ব্যাপারটিকে বোঝায়। অন্য ভাষায় প্রেরক গ্রাহকের কাছ থেকে তাৎক্ষণিক কোনও প্রত্যুত্তর লাভ করে না। পরিগণকের মধ্যস্থতায় যোগাযোগের সিংহভাগ রূপভেদই অসংকালিক প্রকৃতির। অসংকালিক যোগাযোগের মধ্যে আছে খুদে বার্তাবিনিময় ও বৈদ্যুতিন ডাক (ইমেইল)।

## আরও দেখুন
* অপ্রকৃত যোগাযোগে আবেগ 
* আন্তর্জালভিত্তিক সম্পর্ক 
* আলোচনা সম্প্রদায় 

## তথ্যসূত্র

## আরও পড়ুন
*
*
* 
*
*
*
*
*
* 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## বহিঃসংযোগ
*

বিষয়শ্রেণী:কম্পিউটার ভিত্তিক যোগাযোগ
বিষয়শ্রেণী:ফলিত ভাষাবিজ্ঞান
বিষয়শ্রেণী:তথ্য ব্যবস্থা
বিষয়শ্রেণী:ইন্টারনেট সংস্কৃতি
মিশ্র বাস্তবতা

**মিশ্র বাস্তবতা** বলতে বাস্তব ভৌত বিশ্বের পরিবেশ ও পরিগণক-উৎপাদিত (কম্পিউটার নির্মিত) পরিবেশের একত্রীভবনকে বোঝায়। ভৌত ও অসদ বস্তুসমূহ মিশ্র বাস্তবতা পরিবেশে সহাবস্থান করতে পারে এবং বাস্তব সময়ে আন্তঃক্রিয়াশীল হতে পারে।

যে মিশ্র বাস্তবতাতে স্পর্শসংবেদী প্রযুক্তি ব্যবহার করা হয়, সেটিকে কখনও কখনও দৃশ্য-স্পর্শসংবেদী মিশ্র বাস্তবতা বলা হয়।

পদার্থবিজ্ঞানের প্রেক্ষাপটে "আন্তঃবাস্তবতা ব্যবস্থা" পরিভাষাটি দিয়ে একটি অসদ বাস্তবতা ব্যবস্থার সাথে সেটির বাস্তব-বিশ্বের প্রতিমূর্তির যুগ্মীকরণকে বোঝায়। ২০০৭ সালে প্রকাশিত একটি গবেষণাপত্রে একটি আন্তঃবাস্তবতা ব্যবস্থার বর্ণনা দেওয়া হয়, যেটিতে একটি বাস্তব ভৌত দোলকের সাথে এমন একটি দোলক যুগ্মীকৃত করা হয়, যেটির অস্তিত্ব কেবল অসদ বাস্তবতায় বিদ্যমান। 

## তথ্যসূত্র

## আরও দেখুন

* সম্প্রসারিত বাস্তবতা
* মিশ্র বাস্তবতা খেলা
* বহুপন্থাভিত্তিক আন্তঃক্রিয়া
* ছদ্মায়িত বাস্তবতা
* পরিগণকের মধ্যস্থতায় বাস্তবতা

## তথ্যসূত্র

## আরও পড়ুন
* Signer, Beat & Curtin, Timothy J. (2017). Tangible Holograms: Towards Mobile Physical Augmentation of Virtual Objects, Technical Report WISE Lab, WISE-2017-01, March 2017.
* Fleischmann, Monika; Strauss, Wolfgang (eds.) (2001). Proceedings  of "CAST01//Living in Mixed Realities"  Intl. Conf. On Communication of Art, Science and Technology, Fraunhofer IMK 2001, 401. ISSN 1618-1379 (Print), ISSN 1618-1387 (Internet).
* Interactive Multimedia Lab A research lab at the National University of Singapore focuses on Multi-modal Mixed Reality interfaces.
*  Mixed Reality Geographical Information System (MRGIS)
*Costanza, E., Kunz, A., and Fjeld, M. 2009. Mixed Reality: A Survey Costanza, E., Kunz, A., and Fjeld, M. 2009. Mixed Reality: A Survey. In Human Machine interaction: Research Results of the MMI Program, D. Lalanne and J. Kohlas (Eds.) LNCS 5440, pp.&nbsp;47–68.
*H. Regenbrecht and C. Ott and M. Wagner and T. Lum and P. Kohler and W. Wilke and E. Mueller, An Augmented Virtuality Approach to 3D Videoconferencing, Proceedings of the 2nd IEEE and ACM International Symposium on Mixed and Augmented Reality, pp 290-291, 2003
*Kristian Simsarian and Karl-Petter Akesson, Windows on the World: An example of Augmented Virtuality, Interface Sixth International Conference Montpellier, Man-machine interaction, pp 68-71, 1997
*Mixed Reality Project: experimental applications on Mixed Reality (Augmented Reality, Augmented Virtuality) and Virtual Reality.
* Mixed Reality Scale – Milgram and Kishino's (1994) Virtuality Continuum paraphrase with examples.
*IEICE Transactions on Information Systems, Vol E77-D, No.12 December 1994 - A taxonomy of mixed reality visual displays - Paul Milgram, Fumio Kishino 

## বহিঃসংযোগ

বিষয়শ্রেণী:মিশ্র বাস্তবতা
বিষয়শ্রেণী:বহুপন্থাভিত্তিক আন্তঃক্রিয়া

বিষয়শ্রেণী:ধরন অনুযায়ী বাস্তবতা
বিষয়শ্রেণী:ব্যবহারকারী আন্তঃক্রিয়াতল কৌশল
বিষয়শ্রেণী:অসদ বাস্তবতা
বাস্তব জীবন

**বাস্তব জীবন** আদিতে বাস্তব বিশ্বকে সাহিত্যের কল্পকাহিনীভিত্তিক, অসদ বা আদর্শীকৃত বিশ্ব থেকে পার্থক্য করার জন্য, কিংবা অভিনয়ের ক্ষেত্রে অভিনয়শিল্পী ও তাদের ফুটিয়ে তোলা চরিত্রের মধ্যে পার্থক্য করার জন্য ব্যবহৃত একটি বাক্যাংশ। তবে আধুনিক যুগে এসে আন্তর্জাল বা ইন্টারনেটের প্রেক্ষিতে বাস্তব জীবন বলতে মূলত আন্তর্জালের বাইরে অবস্থিত (অর্থাৎ অফলাইনের) ঘটনা, ব্যক্তি, কর্মকাণ্ড ও আন্তঃক্রিয়াকে বোঝাতে কথাটি ব্যবহৃত হচ্ছে। একে "রক্তমাংসের জগৎ" (ইংরেজিতে meatspace মিটস্পেস) নামেও ডাকা হতে পারে।

২০২২ সালে দার্শনিক ডেভিড চালমার্স মত দেন যে তথাকথিত ভৌত বিশ্বের জীবন এবং পরিগণক ও আন্তর্জালে  (কম্পিউটার ও ইন্টারনেট) যাপিত জীবনের মধ্যবর্তী সীমারেখা বর্তমানে অস্পষ্ট হয়ে গেছে। মানুষ দুই জীবনেই নিমজ্জিত ও সক্রিয়। তাই দুই ধরনের জীবনকেই বর্তমানে বাস্তব জীবনের অংশ হিসেবে গণ্য করা উচিত।  

## আরও দেখুন

* সশরীর ব্যবসা
* মুখোমুখি সাক্ষাৎকাল
* মুখোমুখি
* আন্তর্জালে সংযুক্ত ও আন্তর্জাল বিচ্ছিন্ন
* বাস্তবতা
* অপ্রকৃত বাস্তবতা
* মিশ্র বাস্তবতা 

## তথ্যসূত্র

## বহিঃসংযোগ
*Meatspace from the Jargon File.
*Meatspace from Oxford Dictionaries Online
*
*

বিষয়শ্রেণী:ইন্টারনেট সংস্কৃতি
বিষয়শ্রেণী:ইন্টারনেট পরিভাষা
বিষয়শ্রেণী:বিশ্বাস
বিষয়শ্রেণী:বাস্তবতা
বিষয়শ্রেণী:সম্প্রদায় গঠন
বিষয়শ্রেণী:সামাজিক নির্মাণবাদ
জেসমিন সিমহালন

**জেসমিন সিমহালন** (জন্ম ১৩ই নভেম্বর ১৯৭০) হলেন একজন ভারতীয় মার্শাল শিল্পী এবং ভারতীয় শাস্ত্রীয় নৃত্যশিল্পী। তাঁর বাবা, সিমহালন মাধব পানিকার, কেরালার একজন সুপরিচিত মার্শাল আর্টিস্ট ছিলেন। জেসমিন হলেন একজন কালারিপায়াত্তু *[[গুরু|গুরুক্কল]]* এবং সিলাম্বামের প্রশিক্ষক। তিনি যুক্তরাজ্য এবং ভারত ভিত্তিক একজন পরিদর্শন শিল্পী ও নৃত্য পরিচালক। তিনি গত বিশ বছর ধরে শারীরিক থিয়েটার (প্রাথমিকভাবে শারীরিক গতিবিধির মাধ্যমে ঘটনার বর্ণনা করা) এবং ভারতীয় সমসাময়িক নৃত্য, থিয়েটার এবং মার্শাল আর্ট ফর্মের একটি অংশ হয়ে উঠেছেন।

## পটভূমি
জেসমিন কালারিপায়াত্তু, সিলাম্বাম এবং মারমাম সহ ভারতীয় মার্শাল আর্টে প্রশিক্ষণ নিয়েছেন। এছাড়াও তিনি একজন প্রশিক্ষিত ভারতীয় শাস্ত্রীয় নৃত্যশিল্পী, তিনি মোহিনিয়াত্তম, ছৌ নৃত্য এবং ভরতনাট্যমের প্রশিক্ষণ নিয়েছেন।

## কর্মজীবন
[বাম|থাম্ব| জেসমিন সিমহালন [কালারিপায়াত্তু করছেন]]
১৯৮৭ সাল থেকে, ভারতীয় চন্দ্রলেখা (নৃত্যশিল্পী) গোষ্ঠী (১৯৮৮ - ১৯৯৩) এবং শোভনা জয়াসিং নৃত্য সংস্থার (১৯৯৩ - ২০০৩) বেশিরভাগ প্রযোজনার অংশ ছিলেন জেসমিন, নৃত্যশিল্পী এবং শিক্ষাগত / কর্মশালা নেতা হিসাবে তিনি কাজ করেছেন। একই সঙ্গে তিনি একক শিল্পী এবং নৃত্য পরিচালক হিসাবেও কাজ করেছেন। তিনি ওয়েন ম্যাকগ্রেগর (ইউকে), রিচার্ড অ্যালস্টন (ইউকে), লরি বুথ (ইউকে), রজার সিনহা (কানাডা), মাভিন খু (ইউকে) এর প্রযোজনায় প্রদর্শন করেছেন, ২০০১ সালে বেসমেন্ট জ্যাক্স অ্যালবাম ও এমার্জেন্সি এক্সিট আর্টস প্রোডাকশনের রঙ্গারং অনুষ্ঠানের অংশ ছিলেন। ২০০০ সালের গ্রীষ্মে, জেসমিন কিথ খান পরিচালিত পুরস্কার বিজয়ী প্রযোজনা, কামিং অফ এজ-এর জন্য নৃত্য পরিচালনা এবং অভিনয় করেছিলেন।

টেলিভিশন এবং চলচ্চিত্রে জেসমিনের কাজের মধ্যে রয়েছে অমরজিৎ সিং-এর *চেক* এবং বিবিসি প্রযোজনার *অ্যাওয়ে গেম*। তাঁর শারীরিক থিয়েটার *চাথি* (মালয়ালম ভাষায় প্রতারক বোঝায়), যার নৃত্য পরিকল্পনা ১৬ শতকের কেরালার অরোমাল চেকাভার, *চাথিয়ান চানথু* ইত্যাদির মতো *উত্তর ব্যালাডের* যোদ্ধাদের উপর ভিত্তি করে রচিত, সেটি নিয়ে তিনি যুক্তরাজ্য এবং ইউরোপে ভ্রমণ করেছেন। সম্প্রতি, তিনি সমারসেট হাউসে একটি পথ নাটক এবং ভিডিও ইনস্টলেশন *ঘোস্ট* -এর পরিচালনা ও অভিনয় করেছেন। তিনি লন্ডন মেলার জন্য একটি ভিডিও ইন্সটলেশন, *স্পি্লট*-এর শিল্প নির্দেশনা ও সঞ্চালনা করেছেন। ২০০৯ সালের শেষ পর্যন্ত, *ফুটবল* এবং *স্পেয়ার রিব*  দক্ষিণ পূর্ব এশিয়া, ইউরোপ এবং আমেরিকায় ভ্রমণ করেছিল। বর্তমানে, তিনি সমগ্র দক্ষিণ ভারত জুড়ে সচেতনতামূলক প্রোগ্রাম পরিচালনা করেন, তাঁর উদ্দেশ্য হলো দক্ষিণ ভারতীয় শিক্ষা ব্যবস্থার মধ্যে কালারিপায়াত্তু, যোগব্যায়াম এবং পাইলেটের (মন-শরীরের এক প্রকার ব্যায়াম) মাধ্যমে সুস্বাস্থ্যকে একীভূত করার জন্য প্রোগ্রাম স্থাপন করা। এর পাশাপাশি তিনি বিভিন্ন এনজিও এবং সরকারী সংস্থার সাথে ঘনিষ্ঠভাবে কাজ করেন।

তাঁর সাম্প্রতিক পুরস্কারপ্রাপ্ত সহযোগিতামূলক কাজটি হলো  নিউ ইয়র্কের বিল্ডার্স অ্যাসোসিয়েশনের প্রযোজনায়, লন্ডনের মতিরোতির সহযোগিতায় উৎপাদিত একটি মাল্টিমিডিয়া থিয়েটার। এটি একটি বিশ্ব যোগাযোগ সংস্কৃতি এবং শিল্পকলা বিষয়ক কাজ।

## তথ্যসূত্র

## বহিঃসংযোগ

* অফিসিয়াল জেসমিন সিমহালন ওয়েবসাইট
* জেসমিনের কালারিপায়াত ওয়েবসাইট
* মতিরোতির ওয়েবসাইট
* নির্মাতা সমিতির ওয়েবসাইট

বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী মার্শাল শিল্পী
বিষয়শ্রেণী:চেন্নাইয়ের মার্শাল শিল্পী
বিষয়শ্রেণী:মালয়ালী ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
রেযা সাকিব মুস্তফায়ি

**মুহাম্মাদ রেযা সাকিব মুস্তফায়ি** (; জন্ম ১৬ মার্চ ১৯৭২) একজন পাকিস্তানি ইসলাম প্রচারক এবং পণ্ডিত। তিনি ইদারা-তুল মুস্তফার প্রতিষ্ঠাতা।

## ব্যক্তিগত জীবন
মুস্তফায়ি উম্মে হামজাকে বিয়ে করেছেন।

## কর্মজীবন
তিনি মুহাম্মাদ রেযা সাকিব মুস্তাফায়ি ফাউন্ডেশনের প্রতিষ্ঠাতা। তিনি নকশবন্দি সুফি তরিকার একজন অনুসারী এবং মওলিদ (নবীর জন্মদিন), উরস (সাধকের স্মরণ) এবং বাইয়াত (শেখের প্রতি আনুগত্যের শপথ) এর সুফি অনুশীলনকে সমর্থন করেন। নভেম্বর ২০১৮ সালে তিনি লাহোরে পাকিস্তানের সেনাপ্রধান কামার জাভেদ বাজওয়ার ছেলে সাদ বাজওয়ার বিয়ের অনুষ্ঠান পড়িয়েছিলেন।

## তথ্যসূত্র

বিষয়শ্রেণী:পাকিস্তানি ইউটিউবার
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:মুসলিম ধর্ম প্রচারক
বিষয়শ্রেণী:পাকিস্তানি ইসলামপন্থী
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
জগন্নাথ মন্দির, দীঘা

**জগন্নাথ মন্দির** হল জগন্নাথকে উৎসর্গ করা একটি গুরুত্বপূর্ণ হিন্দু মন্দির। এই মন্দিরে পূজিত দেবতা হলেন জগন্নাথ, যা বিষ্ণুর একটি রূপ – হিন্দুধর্মের সর্বোচ্চ দেবত্বের ত্রিত্বের একটি। মন্দিরটি ভারতীয় রাজ্য পশ্চিমবঙ্গের সমুদ্র সৈকত শহর দীঘায় অবস্থিত। এটির মন্দির নির্মাণের ঘোষণা ২০১৮ সালে করা হয়েছিল এবং নির্মাণ কাজ ২০২২ শুরু হয়েছিল। ২০২৫ সালের ৩০ শে এপ্রিল মন্দিরটি উদ্বোধন করা হয়।

মন্দিরটি হিন্দুদের বৈষ্ণব ঐতিহ্যের জন্য পবিত্র।

## ইতিহাস
### পরিকল্পনা ও নির্মাণকার্য
মুখ্যমন্ত্রী মমতা বন্দ্যোপাধ্যায় দিঘায় ২০১৮ সালে পুরীর আদলে জগন্নাথ মন্দির তৈরির কথা ঘোষণা করেছিলেন। মন্দিরের বিশদ প্রকল্প প্রতিবেদন ২০১৯ সালের আগস্ট মাসের মধ্যে সম্পন্ন হয়েছিল। মুখ্যমন্ত্রী মমতা বন্দ্যোপাধ্যায় ২০১৯ সালের ২০ই আগস্ট ঘোষণা করেছিলেন যে মন্দিরের নির্মাণ দুই বছরের মধ্যে শেষ হবে। সমুদ্রের ধারে দীঘাস্থিত পুরনো জগন্নাথ মন্দিরের জায়গাতেই নতুন মন্দির গড়ার কথা বলা হয়েছিল। তবে পরিবেশগত নিষেধাজ্ঞায় সেখানে মন্দির নির্মাণ করা যায়নি। পরে দিঘা স্টেশনের পাশে মন্দির তৈরির জন্য জমি নির্বাচন করা হয়েছিল। দিঘা-শঙ্করপুর উন্নয়ন পর্ষদ মন্দিরের জন্য ২০ একর জমি প্রদান করেছিল। মন্দির নির্মাণের দায়িত্ব হিডকো-কে দেওয়া হয়। রাজ্য সরকারের উদ্যোগে জগন্নাথ মন্দির নির্মাণ কাজের সূচনা রাজ্যের মন্ত্রী অখিল গিরি শুভ অক্ষয়তৃতীয়া তিথিতে করেছিলেন। নির্মাণ কাজের ব্যয় হিসাবে ২০০ কোটি টাকা বরাদ্দ হয়েছিল।

মুখ্যমন্ত্রী মমতা বন্দ্যোপাধ্যায় ২০২৩ সালের ৪ঠা এপ্রিল নির্মাণাধীন মন্দির পরিদর্শন করেছিলেন। তিনি বলেন, 

### প্রাণপ্রতিষ্ঠা ও উদ্বোধন
মন্দিরের উদ্বোধন করা হয়েছিল ২০২৫ সালের ৩০ এপ্রিল, তবে ২৪ এপ্রিল থেকেই শুরু হয়েছিল যজ্ঞ। প্রথমে বাস্তুপুরুষের উদ্দেশে যজ্ঞ হয়েছিল, যার উদ্দেশ্য ছিল নবনির্মিত কাঠামোকে অপদেবতা বা অপশক্তির কবল থেকে মুক্ত করা। ২৯ এপ্রিল শুরু হয় ‘মহাযজ্ঞ’।এই দিন যজ্ঞে প্রধান যজমান ছিলেন মুখ্যমন্ত্রী মমতা ব্যানার্জী।এদিন দুপুরে প্রথমবার মন্দিরের শীর্ষে পতিত পাবন ধ্বজা উত্তোলন করা হয়।যা প্রতিদিন বিকালে পরিবর্তন করা হবে।

পুরীর জগন্নাথ মন্দিরের প্রধান সেবায়েত রাজেশ দয়িতাপতির নেতৃত্বে পুরোহিতেরা নিমকাঠের তৈরি জগন্নাথ বিগ্রহতে প্রাণপ্রতিষ্ঠার প্রক্রিয়া সম্পন্ন করেন। এর পর পাথরের জগন্নাথ বিগ্রহতে প্রাণপ্রতিষ্ঠা করেন ইসকনের সেবায়েতরা; একই সঙ্গে রাধা মদনমোহনের পাথরের মূর্তিতেও প্রাণপ্রতিষ্ঠা সম্পন্ন করা হয়।  মুখ্যমন্ত্রী মমতা  বন্দ্যোপাধ্যায় অক্ষয়তৃতীয়ার মাহেন্দ্রক্ষণে—দুপুর ৩টে থেকে ৩টে ১৫ মিনিট—মন্দিরের দ্বারোদ্ঘাটন করেন। উক্ত দিনে, দ্বারোদ্ঘাটন পর, পাঁচ মিনিটের পর মন্দির ও দেবতা দর্শনের জন্য মন্দির সর্বসাধারণের উদ্দেশ্যে উন্মুক্ত হয়েছিল।

## দেবতা
মন্দিরে জগন্নাথ, বলভদ্র ও সুভদ্রা দেবতা হিসেবে পূজিত হবেন।

## স্থাপত্য
মন্দিরের উচ্চতা ৬৫ মিটার (২১৩ ফুট)। এই মন্দিরটি নির্মাণে রাজস্থানের বংশী পাহাড়ের বিখ্যাত বেলেপাথর ব্যবহার করা হয়েছে।

## তথ্যসূত্র

বিষয়শ্রেণী:দীঘা
বিষয়শ্রেণী:জগন্নাথ মন্দির
বিষয়শ্রেণী:বৈষ্ণব সম্প্রদায়
আহলুল খুতওয়াহ

**আহলুল খুতওয়াহ** (আরবি: أهل الخطوة); কদমের মানুষ) হলো সুফি ও ওলিগণের মধ্যে প্রচলিত একটি গুণবাচক বিশেষণ যা এমন সব মানুষকে ডাকা হয় যাদের এক কদমে সুদীর্ঘ পথ পাড়ি দেওয়ার অতিপ্রাকৃতিক ক্ষমতা ও কারামত আছে।

## উপস্থাপনা
এই ক্ষমতাটি চোখের পলকে ব্যবহার করা যায় যাতে ওলিরা কোথাও যাওয়ার পথে সাগর-পর্বতের বাঁধা অতিসহজে অতিক্রম করতে পারেন অথবা একই সময়ে একাধিক জায়গায় উপস্থিত থাকতে পারেন। 

কদমের মানুষরা হলেন এমন ব্যক্তি যাদের জন্য মাটি তাদের সামনে ভাঁজ হয়ে ভ্রমণপথের দূরত্ব কমিয়ে দেয়। তারা আল্লাহ'র ধার্মিক বান্দাদের অন্তর্ভুক্ত হয়ে থাকেন। শেখ আহমাদ যাররুক কদমের মানুষদের একজন ছিলেন বলে কথিত আছে। 

এমনও কথিত আছে যে, যারা নিজেদের কদমের মানুষ বলে দাবি করেন তারা এক কদমে এমনভাবে অনেক লম্বা দুরত্ব পাড়ি দিতে পারেন, যাতে মনে হয় এক মুহূর্তে তারা আলজেরিয়াতে আছেন আবার অন্য মুহূর্তে তারা হেজাজে আছেন এবং তারা এটাও দাবি করেন যে, তাদের সামনে সাগর অথবা পাহাড় কোন বাঁধাই কাজ করে না। এসব বিষয়ে তাঁদের কিছু অদ্ভুদ গল্পও প্রচলিত আছে। যেমন একটি গল্প হলো এমন কিছু মানুষকে নিয়ে যারা বসবাস করেন এক দেশে কিন্তু নামাজ এক ওয়াক্ত পড়েন মক্কার মসজিদে হারামে আরেক ওয়াক্ত পড়েন মদিনার মসজিদে নববীতে। 

ইমাম আবু মাদইয়ান তার অসাধারণ কদমের ক্ষমতার জন্য পরিচিত ছিলেন। তিনি চোখের পলকে মাটির ভেতর অথবা আকাশে উঠে অনেক দূরবর্তী স্থানে গমন করতে পারতেন। মানুষের কাছে তার উপস্থিতি অনেক স্বস্তিদায়ক ছিল। 

আল্লাহ'র ধার্মিক বান্দা ও ওলিদের মধ্যে যারা কদমের মানুষ ছিলেন তারা আরবের মাগরেব থেকে মাশরিকে অতি অল্প সময়ে ভ্রমণ করতে পারতেন। তাদের মধ্যে আবার কিছু ছিল যারা বাতাসে হাটতে পারতেন। 

## অসদাচারণ
কিছু অবাধ্য মানুষেরও ভূমিকে ভাজ করে দূরত্ব কমিয়ে ফেলার সক্ষমতা আছে। তারা মক্কা হতে ভূমিকে ভাজ করে যেকোনো দিকের দূরত্ব কমিয়ে দিতে পারে। 

আপাতদৃষ্টিতে এই কান্ডটি ছোট মনে হলেও, এই ধরণের কাজ করলে আল্লাহ অসন্তুষ্ট হন এবং ক্ষমতাটি লোপ পেতে পারে। যারাই ইবলিশের প্ররোচনায় এই কাজ করবে তারা ত্রুটিপূর্ণ ও দোষপূর্ণ মানুষদের অন্তর্ভুক্ত হবে। 

সুফিবাদে বিশ্বাসী মানুষরা কদমের মানুষদের অস্তিত্বে বিশ্বাস করে। তাদের মতে যদি এটি কারামত হয়ে থাকে তবে এটি অবশ্যই আল্লাহ এবং কারামত প্রাপ্ত বান্দার মধ্যে গোপন রাখতে হবে এবং মানুষের কাছে একে প্রকাশ করার কোন প্রয়োজন নেই।

## নামাজ ছোট করা
মুসলিমরা ভ্রমণ অবস্থায় নামাজ ছোট করতে পারে। একে মুসাফিরের নামাজ বলা হয়। কদমের মানুষরা ভূমির মাধ্যমে হোক কিংবা সাগরের মাধ্যমে হোক, অতি দ্রুত দূরত্ব অতিক্রম করলে তারা মুসাফিরের নামাজ আদায় করে। 

ইমাম হাসান বসরি বসরাতে বসবাস করা অবস্থাতেই মক্কায় পাঁচ ওয়াক্ত মুসাফিরের নামাজ আদায় করতেন। 

## আরও দেখুন

* কারামত
* মুসাফিরের নামাজ

## তথ্যসূত্র

বিষয়শ্রেণী:স্বভাবাতীত
বিষয়শ্রেণী:ধর্মীয় দার্শনিক ধারণা
বিষয়শ্রেণী:ইসলামি পরিভাষা
বিষয়শ্রেণী:সুফি সাধক
দেবীগীতা

**দেবীগীতা** (; আক্ষরিক অর্থ "দেবীর সঙ্গীত") দেবীভাগবত পুরাণ থেকে একটি প্রাচীন হিন্দু দার্শনিক পাঠ্য, যা শাক্ত ভক্তদের প্রধান পাঠ, মহাদেবী এবং রাজা হিমবনের মধ্যে কথোপকথনের আকারে।

দেবীগীতা হিন্দু ধর্মগ্রন্থগুলিতে সাধারণত উল্লেখ করা চৌষট্টিটি গীতার মধ্যে একটি।

## কালপঞ্জি
চিবার ম্যাকেঞ্জি ব্রাউন বলেছেন যে নির্দিষ্ট দার্শনিক ধারণা ও সাহিত্যিক কাজ দেওয়া হয়েছে যার সাথে দেবীগীতা পরিচিত, সাধারণ যুগের ত্রয়োদশ শতাব্দীর আগে পাঠ্য স্থাপন করা কঠিন, এবং সম্ভবত ষোড়শ শতাব্দীর শেষের দিকে।

## গঠন
দেবীগীতা, দেবীভাগবত পুরাণের সপ্তম সর্গের শেষ দশটি অধ্যায়ে ৫০৭টি শ্লোক রয়েছে। পাঠ্যটি সর্বশক্তিমান, সর্বজ্ঞ ও সর্ব-করুণাময় ঐশ্বরিক নারী দ্বারা সৃষ্ট, পরিব্যাপ্ত ও সুরক্ষিত মহাবিশ্বের দুর্দান্ত দর্শন উপস্থাপন করে।

## বিষয়বস্তু
দেবীগীতা প্রায়শই ভগবদ্গীতা থেকে উদ্ধৃত করে শাক্ত ধারণাগুলি ব্যাখ্যা করে।

দেবীগীতা হিমালয়ের প্রশ্নের দেবীর উত্তরের উপর আলোকপাত করে। ভগবান ব্রহ্মার কাছ থেকে বর পেয়ে দানবদের রাজা তারকাসুর তিন জগৎ জয় করেছিলেন। দেবতারা, যারা দানব তারকের কাছে তাদের ঐশ্বরিক রাজ্য হারিয়েছে, তাদের পার্থিব সৌভাগ্য ফিরে পেতে দেবীর আশ্রয় নেয়, হিমালয়, পরম ভক্তির প্রতীক, নিজের জন্য আধ্যাত্মিক উপলব্ধি চায়। তিনি দেবীকে তার প্রকৃত প্রকৃতি এবং বস্তুজগতের সাথে সম্পর্ক এবং সেইসাথে মানব অস্তিত্বের চূড়ান্ত লক্ষ্য, পরম দেবীর সাথে মিলনের উপায় সম্পর্কে জিজ্ঞাসা করেন। সার্বজনীন মা তার সমস্ত সন্তানের ইচ্ছা পূরণের জন্য উদ্বিগ্ন, তিনি রাজা হিমালয়ের ইচ্ছা পূরণ করেন। তিনি সর্বপ্রথম দেবতা ও হিমালয়ের কাছে পরম বা ব্রহ্মকে প্রতিনিধিত্বকারী অন্ধ আলোতে আবির্ভূত হন, যার প্রকৃতি হল অসীম অস্তিত্ব, বিশুদ্ধ চেতনা এবং চিরন্তন আনন্দ। তারপর, দেবী দ্রুত আলোর কক্ষ থেকে তার অ-অতীন্দ্রিয় রূপে আবির্ভূত হন ভুবনেশ্বরী, সুন্দরী ও করুণাময়, চতুর্ভুজাধারী, মহাবিশ্বের মা। পরে দেবীগীতায়, মহাবিশ্বের সাথে তার অপরিহার্য একত্ব বর্ণনা করার সময়, দেবী তার সবচেয়ে ভয়ঙ্কর, পুরুষালি রূপ, বিরাটকে প্রকাশ করেন।

## দর্শন
পাঠ্য দ্বারা দেবীকে বর্ণনা করা হয়েছে "সর্বজনীন, মহাজাগতিক শক্তি" হিসাবে প্রতিটি ব্যক্তির মধ্যে বসবাসকারী, যা হিন্দু দর্শনের সাংখ্য দর্শনের পরিভাষায় বুনন। এটি অদ্বৈত বেদান্ত ধারনায় পূর্ণ, এর অস্পষ্টতার উপর জোর দেয়, সমস্ত দ্বৈততাকে ভুলভাবে উপস্থাপন করে এবং ব্রহ্মের সাথে সমস্ত প্রাণীর আত্মার আন্তঃসম্পর্কিত একতাকে মুক্ত জ্ঞান হিসাবে বিবেচনা করে। পুরাণের দেবীগীতার অংশের ভক্তি ধারণাটি ভগবদ্গীতা দ্বারা প্রভাবিত, এবং ভাগবত পুরাণে পাওয়া কৃষ্ণের প্রতি ভক্তির বৈষ্ণব ধারণাগুলির সাথে মিল রয়েছে৷ পরম ভক্তি নামক এক বিশেষ ধরনের ভক্তি এখানে পরম দেবীকে উপলব্ধি করার সর্বোচ্চ উপায় হিসেবে উল্লেখ করা হয়েছে।

## আরও দেখুন
* ভগবদ্গীতা
* ঈশ্বরগীতা
* হংসগীতা বা উদ্ধবগীতা
* ব্যাধগীতা
* অবধূতগীতা
* অষ্টাবক্রগীতা
* গুরুগীতা
* অনুগীতা

## তথ্যসূত্র

### উৎস

* 
* 
* 
* 

বিষয়শ্রেণী:হিন্দু ধর্মগ্রন্থ
বিষয়শ্রেণী:হিন্দু দর্শন
বিষয়শ্রেণী:শাক্তধর্ম
বিষয়শ্রেণী:সংস্কৃত গ্রন্থ
বিষয়শ্রেণী:ধর্মপাঠ্য
বিষয়শ্রেণী:পুরাণ
সেরাবি

থাম্ব|সেরাবির অংশ খাওয়ার জন্য প্রস্তুত করা হয়েছে
***' (  ), ***' (), বা **** () হল একটি ঐতিহ্যবাহী বালিনিজ – জাভানিজ ,প্যানকেক জাতীয় জলখাবার, যা যা নারকেলের দুধ বা নারকেল ক্রিম এবং চালের গুঁড়োর  গোলা দিয়ে তৈরি হয়। এতে ইমালসিফায়ার হিসেবে কোড়ানো নারকেল যোগ করা হয়। সবচেয়ে ঐতিহ্যবাহী  মিষ্টি স্বাদের হয় কারণ এই প্যানকেক জাতীয় খাবারটি সাধারণত কিংকা () দিয়ে খাওয়া হয়। কিংকা হল সুদানিজ রন্ধনে ব্যবহৃত ঐতিহ্যবাহী একটি সোনালি-বাদামী নারকেল চিনির সিরাপ।

সেরাবির একটি নোনতা স্বাদের সংস্করনও আছে। ইন্দোনেশিয়ার বিভিন্ন প্রদেশে বিভিন্ন স্বাদ ও রন্ধন প্রনালীর বৈচিত্র্য অনুসারে বিভিন্ন ধরনের সেরাবি তৈরি হয়।

## ইতিহাস
বাম|থাম্ব| সেন্ট্রাল জাভার এক সমবেত ভোজে অন্যান্য জাভানিজ খাবারের সাথে সেরাবি পরিবেশন করা হচ্ছে
সেরাবির উৎপত্তির সঠিক ইতিহাস অজানা, তবে এই ঐতিহ্যবাহী খাবারগুলি সাধারণত জাভানিজ লোকধর্মীয় আচার-অনুষ্ঠানে ঈশ্বর বা জাভার স্থানীয় দেব-দেবীর প্রতি কৃতজ্ঞতা জানাতে প্রসাদ হিসাবে পরিবেশন করা হয়। এই সাংস্কৃতিক ঐতিহ্য এখনও অনুশীলিত হয় যা বোন্ডোওসোর (পূর্ব জাভা) পান্ডালুঙ্গান গ্রাম সম্প্রদায়ের মধ্যে (জাভানিজ বংশোদ্ভূত মাদুরিস)  নামে, যোগকার্তা (দক্ষিণ জাভা) জাভানি সম্প্রদায়ের মধ্যে    এবং পেমালং (কেন্দ্রীয় জাভা) জাভানি সম্প্রদায়ের মধ্যে  নামে পরিচিত।
বাম|থাম্ব| বালিনিজ-জাভানিজ ধর্মীয় আচার-অনুষ্ঠানে স্থানীয় দেবতাদের জন্য নৈবেদ্য হিসাবে সেরাবি নিবেদন

## রন্ধনশৈলী ও প্রকারভেদ
ডান|থাম্ব| ''সেরাবি রান্না''
ঐতিহ্যবাহী *সেরাবি* রন্ধন প্রনালীতে শুধুমাত্র চালের আটা, নারকেলের দুধ এবং নারকেল চিনি দিয়ে তৈরি ব্যাটার ব্যবহার করা হয় যা কাঠকয়লার আগুনে একটি ছোট মাটির পাত্রে রান্না করা হয়। কখনও কখনও এই ব্যাটার বা মিশ্রণে পান্দান পাতার রস যোগ করা হয় যাতে এতে সুগন্ধ এবং একটি সবুজ আভা যোগ হয়। রান্নার প্রক্রিয়া চলাকালীন, কখনও কখনও রাঁধুনীর পছন্দ অনু্যায়ী বিভিন্ন উপাদান ব্যাটারে যোগ করা হয়।

বর্তমানে *সেরাবিতে* বিভিন্ন উপাদান ব্যবহার করা হয়, যেমন সামান্য একচিমটে চিনি, কোড়ানো নারকেল, মোটা চিনাবাদাম, কলা বা কাঁঠালের টুকরো, সামান্য চকোলেট, কালো আঠালো চাল এবং *অনকম।* নতুন রন্ধন প্রনালীতে কোড়ানো চেডার চিজ,  গরুর মাংস, কাটা মুরগির মাংস, তাজা স্ট্রবেরি বা সসেজের টুকরো, এমনকি স্ট্রবেরি আইসক্রিমও ব্যবহার করা হয়। সেরাবির সাথে সস (বা সিরাপ ) পরিবেশন এক আধুনিক সংযোজন। সেরাবির আধুনিক রন্ধন প্রনালীতে ঐতিহ্যবাহী মিষ্টি *কিনকা* (সোনালী নারকেল চিনির সিরাপ), নারকেল দুধ, চকোলেট, স্ট্রবেরি বা ডুরিয়ান সিরাপ, এমনকি মেয়োনিজ বা ক্রিম পনির ব্যবহার করা হয় যা পশ্চিমী সভ্যতার প্রভাবের কারণে জনপ্রিয় হয়েছে।

আমবারাওয়াতে, *সেরাবি* মিষ্টি নারকেল দুধের স্যুপের সাথে পরিবেশন করা হয় যা*সেরাবি এনগাম্পিন* নামে পরিচিত।

সেমারাং -এ, *বুবুর সেরাবি* নামক একটি থালি বেশ জনপ্রিয়। এই  থালিটিতে *বুবুর সামসুম নামক এক জাভানিজ পুডিং* থাকে যা কিছু ছোট সেরাবি, নারকেলের দুধ এবং তরল ব্রাউন সুগার দিয়ে তৈরি হয়। এটি কলা পাতা দিয়ে তৈরি একটি পাত্রে পরিবেশন করা হয়।

## তথ্যসূত্র

বিষয়শ্রেণী:চালের কেক
বিষয়শ্রেণী:নারকেল ধারণকারী খাদ্য
বিষয়শ্রেণী:জাপানি ভাষার লেখা থাকা নিবন্ধ
তুরন (খাদ্য)

**তুরন** (উচ্চারণ: [tuˈɾɔn] ) বা *লুম্পিয়াং সেজিং*  (ফিলিপিনো ভাষায় কলাকে বলা হয় *লুম্পিয়া*) ফিলিপাইনের একটি জলখাবার যেখানে পাতলা করে কাটা কলার (বিশেষত সাবা বা কার্ডাবা কলা) উপর বাদামী চিনি গুঁড়ো ছড়িয়ে তাকে স্প্রিং রোল র‍্যাপারে রোল করে মোড়ানো হয় ও ভাজা করা হয়। তুরনে কলা ছাড়া অন্যান্য খাদ্য উপাদান দিয়েও পুর ভরা যায়। সাধারণত কাঁঠাল (*ল্যাংকা*),  মিষ্টি আলু *(কামোটে),* আম *(মাঙ্গা)*, চেডার পনির এবং নারকেল ইত্যাদি ব্যবহার করেও তুরন তৈরি করা যায়।

*তুরন* শব্দটি, যদিও ব্যুৎপত্তিগতভাবে স্প্যানিশ, কিন্তু স্প্যানিশ ক্যান্ডি টারন (একটি বাদাম নউগাট মিষ্টান্ন) -এর সাথে এর কোন সম্পর্ক নেই। তুরন কুড়কুড়ে এবং চটচটে হয়। এটি সাধারণত *মেরিন্ডা* মানে জলখাবার বা মিষ্টান্ন পদ হিসাবে খাওয়া হয়।

*তুরন* ফিলিপিনোদের মধ্যে একটি জনপ্রিয় জলখাবার এবং এটি বেশিরভাগ রাস্তার অস্থায়ী খাবার দোকানে বিক্রী হয়। এগুলো সাধারণত কলার কিউ, ক্যামোট কিউ এবং *[[মারুয়া (খাবার)|মারুয়া]]* সহযোগে রাস্তায় বিক্রি হয়। ফিলিপাইনের রাজধানী ম্যানিলায় তুরন সবচেয়ে বিখ্যাত রাস্তার খাবারের একটি। এই খাবারের আঞ্চলিক সহজলভ্যতা একে জনপ্রিয় করে তুলেছে।

## ইতিহাস
বিশ্বস্ত তথ্য অনুসারে ফিলিপাইনের যে জন-সম্প্রদায়ের লোকেরা কলা বাগান এবং ফসলের ক্ষেতের কাছাকাছি বসবাস করত তারা সহজলভ্য খাদ্য হসাবে তুরন খাওয়া শুরু করেছিল। বাগানের কলা থেকে তুরন প্রস্তুত করে তারা নিজেরা খেতেন এবং উদ্বৃত্ত বা অতিরিক্ত প্রস্তুত তুরনের কিছু অংশ স্থানীয়দের দেওয়া হত এবং অবশিষ্ট অংশ রাস্তার ধারের অস্থায়ী দোকানে বিক্রি করা হত।

মালাবনে, "*তুরন*" শব্দটির মাধ্যমে একটি ভাজা মুগের ডাল ভরা মিষ্টিকে বোঝানো হয়। এই অঞ্চলে কোনও কলার পুর ভরা খাবারের জন্য *ভ্যালেন্সিয়া* শব্দটি ব্যবহৃত হয়। মালাবোন কলার *তুরন* সাধারণত *ভ্যালেন্সিয়া ট্রায়াংগুলো* হিসাবে পরিচিত যা ত্রিভুজ আকৃতির হয়।

স্থানীয় প্রচলিত বিশ্বাস অনুযায়ী ১৫২১ সালে স্পেন দ্বারা উপনিবেশ স্থাপনের আগে ফিলিপাইনে চীনা সংস্কৃতির উপস্থিতি তুরন খাদ্যের প্রকৃতি ও রন্ধনশৈলীকে প্রভাবিত করেছিল। চীনা রান্নার কৌশল ব্যবহার করে প্যানসিটের মতো ঐতিহ্যবাহী ফিলিপিনো খাবার তৈরি করা হয়েছিল। বাস্তবে, চীনা সংস্কৃতি এবং স্প্যানিশ সংস্কৃতি থেকে ফিলিপিনো সংস্কৃতিতে অনেক কিছু অভিযোজিত হয়েছে। চাইনিজ রন্ধনশৈলীর সাথে সম্পর্কিত ফিলিপিন্সের বিশেষ খাবারের মধ্যে রয়েছে স্প্রিং রোল এবং ডিমের রোল। ফিলিপিনো রন্ধনপ্রণালীর অন্তর্গত জনপ্রিয় খাবার হল লুম্পিয়া (একটি সুস্বাদু মাংস এবং সব্জি ভরা ডিমের রোল) এবং তুরন।

## তথ্যসূত্র

বিষয়শ্রেণী:ডুবোতেলে ভাজা খাবার
বিষয়শ্রেণী:কলার পদ
বিষয়শ্রেণী:জলখাবার
বিষয়শ্রেণী:পথখাবার
পাসমবাহন নৃত্য

**''পাসামবাহন'' নৃত্য** হল একটি মিনাংকাবাউ ঐতিহ্যবাহী নৃত্য যা ইন্দোনেশিয়ার পশ্চিম সুমাত্রা প্রদেশের বিভিন্ন অঞ্চলে পরিবেশিত হয়। সাধারণত একটি ঐতিহ্যবাহী অনুষ্ঠানে অতিথি এবং প্রবীণদের সম্মান করার জন্য আনুষ্ঠানিক স্বাগত নৃত্য হিসাবে *পাসমবাহন* পরিবেশিত হয়। যাইহোক, আজকাল এই নৃত্যটি কেবল স্বাগত অনুষ্ঠানেই নয়, জনসাধারণের সম্মুখেও একটি জনপ্রিয় নর্তন শিল্প হিসাবে পরিবেশিত হয়। 

কিছু কিছু বিশেষ ক্ষেত্রে *পাসমবাহন* নৃত্য পরিবেশন করার রীতি আছে, যেমন যখন দূর থেকে অতিথিরা আসে বা যখন বর কনের বাড়িতে আসে।    বিয়েতে বর ও কনেকে স্বাগত জানাতে *পাসমবাহন* নৃত্য পরিবেশিত হয়। সম্মানিত অতিথিরা বা বর-কনে ঘরে প্রবেশ করলে, নর্তকীরা সাধারণত একটি ছাতা তাদের মাথায় ধরে যা আভিজাত্যের ও সম্মানের প্রতীক চিহ্ন স্বরূপ। 

সাধারণত মহিলারাই পাসমবাহন নৃত্যে অংশগ্রহণ করে। তারা রঙিন আনুষাঙ্গিক কাপড় পরে এবং মাথায় মস্তক পরিধেয় ধারণ করে। তারা ঐতিহ্যবাহী মিনাংকাবাউ বাদ্যযন্ত্র যেমন তালেম্পং এবং গেন্ডাং-এর তালে তালে নৃত্য পরিবেশন করে। তালেম্পং হল মিনাংকাবাউ উপজাতির সাধারণ যন্ত্রের একটি ঐতিহ্যবাহী বাজনা। এটি পিতল বা কাঠের তৈরি হয়। পাসমবাহন নৃত্য পরিবেশিত হওয়ার পর, অতিথিদের কাছে পান ভর্তি এক ধরনের ট্রেতে পান পরিবেশন করা হয় ও বাদবাকী অনুষ্ঠান চলতে থাকে। 

পাসমবাহন নৃত্য একচেটিয়াভাবে একটি স্বাগত নৃত্য হিসাবে পরিচিত ছিল। যাইহোক, এখন এর কার্যকারিতা পরিবর্তিত হয়েছে। এই নাচ এখন শুধু স্বাগত জানানোর জন্য নয় বরঞ্চ উপস্থিত জনগনকে বিনোদন দেওয়ার জন্যও ব্যবহৃত হয়।

## চিত্রশালা

File:Tari_Pasambahan_Dari_Minang.jpg
File:Budaya_Menyambut_Tamu_di_Minangkabau.jpg
File:Tari_Pasambahan_UNP_Penyambutan_Rektor_UI.jpg


## তথ্যসূত্র

বিষয়শ্রেণী:ইন্দোনেশিয় লোকনৃত্য
আফ্রিকান নেটওয়ার্ক ইনফরমেশন সেন্টার

**আফ্রিনিক** (আফ্রিকান নেটওয়ার্ক ইনফর্মেশন সেন্টার) হল আফ্রিকার আঞ্চলিক ইন্টারনেট নিবন্ধন (আর, আই, আর) সংস্থাটির আঞ্চলিক সদর দপ্তর। এর অবস্থা মরিশাসে।

আফ্রিনিক গঠিত হওয়ার আগে, আফ্রিকার জন্য আই,পি অ্যাড্রেস (IPv6 এবং IPv4) এশিয়া-প্যাসিফিক নেটওয়ার্ক ইনফরমেশন সেন্টার (অ্যাপনিক), আমেরিকান রেজিস্ট্রি ফর ইন্টারনেট নম্বর (আরিন) এবং রাইপ এন,সি,সি এর মাধ্যমে বিতরণ করা হত। *আইকান* অস্থায়ীভাবে ১১ অক্টোবর ২০০৪ এ আফ্রিনিক স্বীকৃত। ২২ ফেব্রুয়ারি ২০০৫ তারিখে রেজিস্ট্রি চালু হয়। আইকান, এই সংস্থাকে এপ্রিল ২০০৫ সালে চূড়ান্ত স্বীকৃতি দেয়।

## সাংগঠনিক কাঠামো
### পরিচালক পরিষদ
আফ্রিনিক বোর্ড নয় সদস্যের পরিচালনা পরিষদ নিয়ে গঠিত। পরিচালকদের মধ্যে ছয়জন বিভিন্ন উপ-অঞ্চলের প্রতিনিধিত্ব করার জন্য নির্বাচিত হন, এবং দুজন পরিচালক আঞ্চলিক প্রতিনিধিত্বের বিপরীতে শুধুমাত্র দক্ষতার ভিত্তিতে বোর্ডে কাজ করার জন্য নির্বাচিত হন। বোর্ডের শেষ আসনটি প্রধান নির্বাহী কর্মকর্তা দ্বারা পূরণ করা হয়।

### কাউন্সিল অফ এল্ডার্স
আফ্রিনিক কাউন্সিল অফ এল্ডার্স ছয়জন প্রাক্তন আফ্রিনিক চেয়ারপারসন নিয়ে গঠিত।

তারা উপদেষ্টা হিসেবে ভূমিকা পালন করে থাকেন এবং প্রাক্তন চেয়ার হিসাবে সংগঠনের নেতৃত্ব দেওয়ার পূর্ব-অভিজ্ঞতার আলোকে পরামর্শ প্রদান করে থাকেন।

আফ্রিনিক কাউন্সিল অফ এল্ডার্সের সদস্যরা হলেন:
# ড. নি এন. কোয়ানর (আফ্রিনিক বোর্ড অফ ট্রাস্টিজ চেয়ার: ২০০১-২০০৪)
# পিয়ের এস ড্যান্ডজিনো (আফ্রিনিক চেয়ার: ২০০৪-২০০৮) বোর্ড সদস্য: ২০০৪-২০১০
# ড. ভিভ পদয়াতচি (আফ্রিনিক চেয়ার: ২০০৮-২০১১) - বোর্ড সদস্য: - ২০০৫-২০১১
# মাইমাউনা এনডেই ডিওপ ডায়াগন (আফ্রিনিক চেয়ার: ২০১১–২০১২) - বোর্ড সদস্য: ২০১০-২০১৩

## আফ্রিনিক কর্মী
আফ্রিনিক কর্মীরা প্রতিষ্ঠানের দৈনন্দিন কার্যক্রম পরিচালনা করে। কর্মীদের নয়টি বিভাগে গঠন করা হয়েছে: সিইওর অফিস, এইচআর এবং প্রশাসন, গবেষণা ও উদ্ভাবন, অর্থ ও অ্যাকাউন্টিং, বাহ্যিক সম্পর্ক, যোগাযোগ এবং জনসংযোগ, সদস্য পরিষেবা, আইটি এবং প্রকৌশল, এবং সক্ষমতা বৃদ্ধি। এই বিভাগগুলি সদস্যদের জন্য তথ্যের কেন্দ্রীয় উত্স হিসাবে কাজ করা সহ সমস্ত আফ্রিনিক কার্যক্রমকে অন্তর্ভুক্ত করে।

আফ্রিনিকের ওপেন পলিসি ডেভেলপমেন্ট প্রক্রিয়া সারা বিশ্বের ইন্টারনেট নম্বর সংস্থানগুলিতে গুরুত্বপূর্ণ অংশীজনদের অংশগ্রহণের জন্য আমন্ত্রণ জানায় (বেশিরভাগ আফ্রিকান অঞ্চল)। এর মধ্যে রয়েছে সরকার, নিয়ন্ত্রক, শিক্ষাবিদ, মিডিয়া, প্রযুক্তিগত সম্প্রদায়, সুশীল সমাজ এবং অন্যান্য অলাভজনক সংস্থার প্রতিনিধিরা।

## তথ্যসূত্র

বিষয়শ্রেণী:ইন্টারনেট অ্যাসাইন্ড নাম্বারস অথোরিটি
বিষয়শ্রেণী:আফ্রিকায় ইন্টারনেট
বিষয়শ্রেণী:মরিশাস ভিত্তিক সংগঠন
তাতার কনফেডারেশন

**তাতার কনফেডারেশন** ছিল ১২ শতকের মঙ্গোলীয় মালভূমিতে বসবাসকারী পাঁচটি প্রধান উপজাতীয় কনফেডারেশনের ( খানলিগ ) একটি। চেঙ্গিজ খান ১২০৬ সালে মঙ্গোল সাম্রাজ্য প্রতিষ্ঠা করে তাতার ফেডারেশনকে তার সাম্রাজের অন্তর্ভুক্ত করেন। তার নেতৃত্বে তার পৌত্র বাতু খান (১২০৭–১২৫৫ খ্রিস্টাব্দ) তাতারদের আরো পশ্চিমে রুশ সমভূমির দিকে সরে যেতে বাধ্য করে।

## নাম ও উৎপত্তি
"তাতার" নামটি প্রথম *গানের বইতে*大檀*দাতান* ( MC : * *da <sup>H</sup> -dan* ) এবং 檀檀*Tántán* (MC: * *dan-dan* ) হিসাবে প্রতিলিপি করা হয়েছিল  এছাড়াও এটি রৌরানদের আরেকটি নাম হিসাবে ব্যবহৃত হয়েছিল।    *বুক অফ গান* এবং *বুক অফ লিয়াং* রাউরান্সকে পূর্বের জিওনগ্নুর সাথে সংযুক্ত করেছে, যেখন *বই অফ ওয়েই* রৌরানের উত্স ডংহুতে ফিরে এসেছে।  জু প্রস্তাব করেছিলেন যে "রৌরানের মূল অংশটি জিওনগ্নু বংশোদ্ভূত ছিল" এবং রাউরানের বংশধরদের অর্থাৎ দা শিওয়েই (ওরফে তাতার) তুর্কি-ভাষী জিওনগ্নু উপাদানগুলি অনেকাংশে ধারণ করে।  তা সত্ত্বেও জিওনগ্নুর ভাষা এখনও অজানা। 

চীনা ইতিহাসবিদরা বর্তমানও জিওনগ্নুর উৎপত্তিকে বিভিন্ন যাযাবর গোষ্ঠীর জন্য দায়ী করেন, তবুও এই ধরনের বর্ণনাগুলি অবশ্যই বিষয়গুলির সঠিক উত্স নির্দেশ করে না।  তাতার জাতিসত্তার প্রথম সুনির্দিষ্ট  তুর্কি ভাষায় অরখোন শিলালিপিতে লেখা হয়েছিল। বিশেষত কুল টিগিন স্মৃতিস্তম্ভগুলি      তাতার কনফেডারেশনের কথা উল্লেখ করে এবং ইতিহাস রচনায় বিভিন্ন প্রোটো-মঙ্গোলীয় শিওয়েই উপজাতিগুলিকে সাধারণত দাদা বা ত্রিশ তাতারদের দ্বারা চিহ্নিত করা হয়।    

## তথ্যসূত্র


বিষয়শ্রেণী:প্রাক্তন রাজতন্ত্র
বিষয়শ্রেণী:মঙ্গোলিয়ার ইতিহাস
বিষয়শ্রেণী:মঙ্গোল জনগোষ্ঠী
বাকসো

**বাকসো** বা **বাসো** হল একটি ইন্দোনেশিয়ান মিটবল (মাংসের বল) জাতীয় খাবার। অঞ্চলভেদে বাকসো হল গরুর মাংসের সুরিমি থেকে তৈরি মাংসের পেস্ট। এর আকার চাইনিজ বিফ বল (গরুর মাংসের বল), ফিশ বল (মাছের কিমার বল) বা শুয়োরের মাংসের বলের মতো হয়। *বাকসো* শব্দটির মাধ্যমে একটি একক মিটবল বা মিটবল স্যুপের একটি সম্পূর্ণ খাবারের পদকে নির্দেশ করা হয়। ***মি বাকসো*** বলতে হলুদ নুডলস এবং ভাত অথবা ভার্মিসেলি (ভার্মিসেলি হল একটি বিশেষ ঐতিহ্যবাহী পাস্তা) দিয়ে পরিবেশিত বাকসোকে বোঝায়, আর ***বাকসো কুয়া*** বলতে নুডলস ছাড়া পরিবেশিত বাকসো স্যুপকে বোঝায়।

সমস্ত ইন্দোনেশিয়া জুড়ে রাস্তার খাবার অস্থায়ী দোকান থেকে শুরু করে উচ্চ-শ্রেণির রেস্তোরাঁতেও *বাকসো* পাওয়া যায়। *সোটো*, *সাতে* এবং *[[সিওমে|সিওমায়ের]]* পাশাপাশি, *বাকসো* ইন্দোনেশিয়ার অন্যতম জনপ্রিয় রাস্তার খাবার (পথখাবার)। আজ, ইন্দোনেশিয়ার সুপারমার্কেটে বিক্রি হওয়া হিমায়িত খাবার হিসাবে বিভিন্ন ধরণের *বাকসো* পাওয়া যায়। এটি সাধারণত নুডলস দিয়ে খাওয়া হয়।
## উপাদান ও রন্ধনশৈলী
বাম|থাম্ব| নুডল এবং শিম স্প্রাউট সঙ্গে বাকসো।
*বাকসো* সাধারণত সূক্ষ্মভাবে কাটা গরুর মাংস, অল্প পরিমাণে ট্যাপিওকা ময়দা বা সুজির ময়দা এবং তার সাথে লবণ যোগ করে তৈরি করা হয়। বাকসোতে অন্যান্য উপাদান হিসাবে মুরগি, শুয়োরের মাংস, মাছ বা চিংড়িও যোগ করা যেতে পারে। গরুর মাংসের সুরিমিতে মায়োসিনের পলিমারাইজেশনের উপস্থিতির কারণে বাকসোর আকার সুসংগত, দৃঢ় ও ঘন হয়।

যেহেতু বেশিরভাগ ইন্দোনেশিয়ান মুসলিম লোকেরা *[[হালাল]]* খাদ্যতালিকা পালন করে, তাই তাদের জন্য *বাকসো*  তৈরি করতে সাধারণত গরুর মাংস, মুরগির মাংস বা মুরগির সাথে গরুর মাংসের মিশ্রণ ব্যবহার করা হয়। অমুসলিম সংখ্যাগরিষ্ঠ অঞ্চলে, যেমন প্রধান  চায়নাটাউন  শহরগুলির এবং বালির হিন্দু সংখ্যাগরিষ্ঠ দ্বীপ অঞ্চলে, শুকরের মাংসের *বাকসো* পাওয়া যায়।

ঐতিহ্যগতভাবে গরুর মাংসের সুরিমি বা পেস্ট থেকে কিছু অংশ নিয়ে তাতে হাতের চাপ দিয়ে ও গোল করে পাকিয়ে সেটিকে বলের আকার দেওয়া হয়, তারপর তা গরম জলে সিদ্ধ করা হয়। মাংসের বল সেদ্ধ হয়ে যাওয়ার পরে মীটবলগুলি জল ঝরিয়ে শুকানো হয় ও পরিবেশন করা হয়। অথবা পরে ব্যবহারের জন্য ফ্রিজেও রাখা যেতে পারে। আগে থেকে রান্না করা *বাকসো* সাধারণত রাস্তার খাবার বিক্রেতাদের দোকানে ঝোলানো অবস্থায় দেখা যায়।

*বাকসো* সাধারণত একটি বাটিতে গরুর মাংসের ঝোলের মধ্যে রাখা হয় এবং তার সাথে হলুদ নুডলস, বিহুন (চালের ভার্মিসেলি পাস্তা), লবণাক্ত সবজি, টোফু, ডিম (বাকসোর সাথে ডিম পরিবেশন বেশ জনপ্রিয়), চাইনিজ ব্রোকলি, শিমের অংকুর, সিওমে বা বাষ্পযুক্ত মাংসের ডাম্পলিং বা খাস্তা ওনটন ইত্যাদি পরিবেশন করা হয়। ভাজা শ্যালট (পেঁয়াজকলি) এবং সেলারিও পাতা খাবারকে সজ্জিত করার জন্য ব্যবহার করা যায়। *মি গোরেং, নাসি গোরেং*, বা *ক্যাপ কাই*  রন্ধনপ্রনালীতে বাকসোর টুকরো বিভিন্ন খাবারে মিশ্রিত করা হয়।
ডান|থাম্ব| ''বাকসো মালং''।

## তথ্যসূত্র

বিষয়শ্রেণী:মাংসের গোল্লা
তেঁতুলিয়া থানা

**তেঁতুলিয়া থানা** বাংলাদেশের পঞ্চগড় জেলার অন্তর্গত তেঁতুলিয়া উপজেলার একটি মডেল থানা।

## পটভূমি
তেঁতুলিয়া ১৮৬০ খ্রিস্টাব্দ থেকে ১৮৬৯ খ্রিস্টাব্দ পর্যন্ত রংপুর জেলার একটি মহুকুমা হিসেবে প্রশাসনিক ইউনিটের মর্যাদা লাভ করে। কিন্তু ১৮৭০ খ্রিস্টাব্দের ১ এপ্রিল এক গেজেট নোটিফিকেশন এর মাধ্যমে তেঁতুলিয়া মহুকুমার সকল ক্ষমতা বিলুপ্ত করে চুড়ান্তভাবে ক্ষমতা হস্তান্তর করা হয় জলপাইগুড়ি জেলার কালেক্টরের হাতে। পরবর্তীতে ১৯১৩ খ্রিস্টাব্দে তেঁতুলিয়ায় পুনরায় স্থাপিত হয় একটি পুর্নাঙ্গ পুলিশ স্টেশন। এরপর থেকে ১৯৪৭ খ্রিস্টাব্দে ভারত বিভাজনের সময় পর্যন্ত এটি ছিল জলপাইগুড়ি জেলার অবিচ্ছিন্ন গুরত্বপুর্ণ অংশ। ১৯৪৭ খ্রিস্টাব্দের ১৮ আগস্ট স্যার রেডক্লিপ ভারতের জলপাইগুড়ি জেলার অন্য ৪টি থানার সঙ্গে তেঁতুলিয়াকে পূর্ব পাকিস্তানের দিনাজপুরের সাথে যুক্ত করে দেন।

## প্রশাসনিক এলাকাসমূহ
তেঁতুলিয়া উপজেলার ৭টি ইউনিয়নের প্রশাসনিক কার্যক্রম তেঁতুলিয়া মডেল থানার অধীন।

;ইউনিয়নসমূহ:
* ১নং বাংলাবান্ধা
* ২নং তিরনইহাট
* ৩নং তেঁতুলিয়া
* ৪নং শালবাহান
* ৫নং বুড়াবুড়ি
* ৬নং ভজনপুর
* ৭নং দেবনগর

## আরও দেখুন
* তেঁতুলিয়া উপজেলা
* পঞ্চগড় জেলা

## তথ্যসূত্র

## বহিঃসংযোগ

বিষয়শ্রেণী:পঞ্চগড় জেলার থানা
বিষয়শ্রেণী:তেঁতুলিয়া উপজেলা
সাচিমা

**সাচিমা** চীনা রন্ধনশৈলীর অন্তর্গত একটি মিষ্টিজাতীয় খাবার। এগুলি কিছুটা আমেরিকার স্থানীয় খাবার *রাইস ক্রিস্পিজ ট্রিটস* -এর মতো দেখতে। এটি মাঞ্চুরিয়াতে উদ্ভূত হয়েছিল এবং এখন সমস্ত চীন জুড়ে জনপ্রিয়।

## আঞ্চলিক বৈচিত্র

### মাঞ্চু
মাঞ্চু রন্ধনপ্রণালীতে, সাচিমা একধরনের মিষ্টি স্বাদের জলখাবার। এতে প্রধানত ময়দা, মাখন এবং চিনি থাকে। এটি চীনের মূল ভূখণ্ডে শিশু এবং প্রাপ্তবয়স্কদের মধ্যে  জনপ্রিয়।

### ক্যান্টোনিজ
*সাচিমার* ক্যান্টোনিজ প্যাস্ট্রি সংস্করণটি কিছুটা মিষ্টি স্বাদের হয়। এটি অন্যান্য জাতের একটি সাচিমা। মূলত সাচিমার সাধারণ উপাদান দিয়েই এটি তৈরি। এর বৈশিষ্ট্য হল এই যে এর উপর তিল বীজ, কিশমিশ বা শুকনো নারকেল ইত্যাদি ছড়িয়ে পরিবেশন করা হয়। ক্যান্টনিজ জাতের *সাচিমা*  আকারে কিছুটা কুঁচকানো হয়। বিদেশের বেশিরভাগ চীনা অধুষ্যিত এলাকায় সাচিমা রান্না করতে ক্যান্টনিজ রন্ধনশৈলী অনুসরণ করা হয়। এই প্রকারভেদটি সাধারণত হংকং -এ দেখা যায়।

### ফুজিয়ান
অনেক ফুজিয়ান কোম্পানিগুলি বানিজ্যিকভাবে সাচিমার প্যাকেটজাত (প্যাকেটে ভরার জন্য) সংস্করণ তৈরি করে। এই সংস্করণে তিল থাকে এবং এটি গমের আটা, উদ্ভিজ্জ তেল, ডিম, দুধ, দানাদার চিনি এবং মাল্ট চিনি দিয়ে তৈরি। মিষ্টি ক্যান্টোনিজ সংস্করণের তুলনায় এর স্বাদ তুলনামূলকভাবে সাধারন হয়।

### মরিশাস
মরিশাসে, সাচিমাকে "গ্যাটো ম্যাকারোনি" বলা হয় (এর আক্ষরিক অর্থ অনুবাদ দাঁড়ায় *ম্যাকারোনি কেক*)। এটি একটি ঐতিহ্যবাহী চীনা কেক যা চীন-মরিশিয়ানদের দ্বারা বিক্রি করা হয় এবং খাওয়া হয়। এটি মরিশাসের জনপ্রিয় খাবার।

### মায়ানমার (বার্মা)
*মেওয়ে মন্ট* (বর্মী ভাষা: မရွေးမုန့်) নামে একটি অনুরূপ পদ মায়ানমারের জনপ্রিয় খাবার। পাকা আঠালো চালের স্ফীত দানা ও গুড়ের শরবত দিয়ে এটি প্রস্তুত করা হত। এটি একটি জনপ্রিয় ঐতিহ্যবাহী বার্মিজ স্ন্যাক বা *মন্ট*।

## তথ্যসূত্র

বিষয়শ্রেণী:মৌরিশিয় রন্ধনশৈলী
বিষয়শ্রেণী:বর্মী রন্ধনশৈলী
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:অপর্যালোচিত অনুবাদসহ পাতা
চিলমারীর অষ্টমীর স্নান ও মেলা

**চিলমারীর অষ্টমীর স্নান ও মেলা** কুড়িগ্রামের চিলমারী উপজেলার ব্রহ্মপুত্র নদের তীরে প্রতিবছর চৈত্রমাসের শুক্লপক্ষের অষ্টমী তিথিতে অনুষ্ঠিত হয়। ঐতিহ্যবাহী স্নান ও মেলা রাজারভিটা এলাকায় ব্রহ্মপুত্র নদের তীরে হয়। প্রায় ৪০০ বছর ধরে চৈত্র মাসের শুক্লপক্ষের অষ্টমী তিথিতে পুণ্যস্নান সম্পন্ন করেন সনাতন ধর্মাবলম্বীরা। চিলমারীর ব্রহ্মপুত্র নদের রাজারভিটা এলাকাটি তীর্থস্থান হিসেবে বিবেচনা করা হয়। প্রতিবছর লাখো পুণ্যার্থী ব্রহ্মপুত্রের তীরে জড়ো হন। প্রতিবেশী দেশগুলো থেকেও অনেক ভক্ত যোগদান করে।

স্নান উপলক্ষে চিলমারীতে ব্রহ্মপুত্রের তীরে কয়েক কিলোমিটার এলাকাজুড়ে পুণ্যার্থীরা অবস্থান করে। স্থানীয় প্রশাসন ব্রহ্মপুত্রের রমনা ঘাটের উত্তর দিক থেকে শুরু করে রাজারভিটা হয়ে রুকুনুদৌলা সরকারি প্রাথমিক বিদ্যালয় পর্যন্ত অষ্টমীর স্নান ঘাট হিসেবে নির্ধারণ করেছে। অষ্টমীর স্নান উপলক্ষে ঘাট এলাকায় মেলা বসে।

## আরো পড়ুন

* লাঙ্গলবন্দ
* সিন্দুরমতি মেলা
* কুম্ভমেলা, বিশ্বের বৃহত্তম শান্তিপূর্ণ সমাবেশ

## তথ্যসূত্র

## বহিঃসংযোগ

* জাতীয় তথ্য বাতায়নে চিলমারীর অষ্টমীর স্নান 

বিষয়শ্রেণী:বাংলাদেশের মেলা
বিষয়শ্রেণী:কুড়িগ্রাম জেলা
তেঁতুলিয়া

**তেঁতুলিয়া** শব্দটি দিয়ে বোঝানো হতে পারে:
* তেঁতুলিয়া উপজেলা — পঞ্চগড় জেলার একটি উপজেলা।
* তেঁতুলিয়া থানা — বাংলাদেশের একটি পুলিশ থানা।
* তেঁতুলিয়া ইউনিয়ন, চিরিরবন্দর — দিনাজপুর জেলার একটি ইউনিয়ন।
* তেঁতুলিয়া ইউনিয়ন, তালা — সাতক্ষীরা জেলার একটি ইউনিয়ন।
* তেঁতুলিয়া ইউনিয়ন, তেঁতুলিয়া — পঞ্চগড় জেলার একটি ইউনিয়ন।
* তেঁতুলিয়া ইউনিয়ন, পোরশা — নওগাঁ জেলার একটি ইউনিয়ন।
* তেঁতুলিয়া ইউনিয়ন, মান্দা — নওগাঁ জেলার একটি ইউনিয়ন।
* তেঁতুলিয়া ইউনিয়ন, মোহনগঞ্জ — নেত্রকোণা জেলার একটি ইউনিয়ন।
* তেঁতুলিয়া নদী — বাংলাদেশের বরিশাল বিভাগের উপর দিয়ে প্রবাহিত একটি নদী।
* রাক্ষসিনী-তেঁতুলিয়া নদী — বাংলাদেশের বৃহত্তর দিনাজপুর জেলার উপর দিয়ে প্রবাহিত একটি নদী।
* তেঁতুলিয়া করিডোর — বাংলাদেশের পঞ্চগড় জেলার মধ্য দিয়ে পশ্চিমবঙ্গের দিনাজপুর ও জলপাইগুড়ি জেলার যোগাযোগের জন্য একটি প্রস্তাবিত সংযোগপথ।
* তেঁতুলিয়া সৌরবিদ্যুৎ কেন্দ্র — বাংলাদেশের পঞ্চগড় জেলায় অবস্থিত একটি সৌরবিদ্যুৎ কেন্দ্র।

## আরও দেখুন
*
*
মুহাম্মদ রাতিবুল নাবুলসি

**মুহাম্মদ রাতিবুল নাবুলসি** () (জানুয়ারি ২৯, ১৯৩৯) একজন সিরীয় লেখক, অধ্যাপক, মুসলিম পণ্ডিত, এবং সহ-প্রতিষ্ঠাতা ও ব্যবস্থাপক (ইসলামিক বিজ্ঞানের নাবুলসি এনসাইক্লোপিডিয়া)। তিনি দামেস্ক বিশ্ববিদ্যালয়ের অধ্যাপক ছিলেন। তিনি সিরিয়ায় বসবাস করতেন কিন্তু ২০১১ সালে সিরীয় গৃহযুদ্ধ শুরু হওয়ার পর তিনি জর্ডানে চলে যান।

## শিক্ষা

তিনি দামেস্কে বেড়ে ওঠেন এবং এখানকার বিদ্যালয়ে পড়াশোনা করেন। উচ্চ বিদ্যালয় থেকে স্নাতক হওয়ার পর তিনি আরবি ভাষা অধ্যয়নের জন্য দামেস্ক বিশ্ববিদ্যালয়ের কলা অনুষদে অধ্যয়ন শুরু করেন, তিনি ১৯৬৪ সালে লাইসেন্স ডিগ্রি নিয়ে স্নাতক হন। ১৯৬৬ সালে তিনি শিক্ষাগত যোগ্যতায় ডিপ্লোমা লাভ করেন।এরপর লিয়ন বিশ্ববিদ্যালয় থেকে আরবি কলা বিষয়ে স্নাতকোত্তর ডিগ্রি লাভ করেন। এবং ১৯৯৯ সালে ডাবলিন বিশ্ববিদ্যালয় থেকে শিক্ষা বিষয়ে ডক্টরেট ডিগ্রি লাভ করেন।

## বই

তিনি ডজনখানেক বই লিখেছেন, যেমন:

### আরবি থেকে ইংরেজিতে অনূদিত বই

* ইসলামে পর্যালোচনা, ()
* ইসলামের প্রতিফলন, ()
* আল শারাওয়ের সাথে উজ্জ্বল শব্দ এবং ফলপ্রসূ বৈঠক, (আরবি: كلمات مضيئة ولقاءات مثمرة مع الشعراوي)।
* আল্লাহর নামের বিশ্বকোষ, (), তিনটি বইয়ে।
* *ধর্ম এবং কুরআন অলৌকিকতা* *(আরবীতে: العقيدة والإعجاز)।*
* *ঐশ্বরিক নিয়োগের উপাদান (আরবি ভাষায়: مقومات التكليف)।*
* *রমজানের ফতোয়া (আরবি ভাষায়: فتاوى رمضان)।*
* *হজ-আল্লাহর বইটি হজের সবচেয়ে বড় রহস্য (আরবি ভাষায়: رحلة الحج- الله أكبر- حكم وأسرار)।*
* আল-কুরআন ও সুন্নাহ () বৈজ্ঞানিক ইজাজের বিশ্বকোষ, দুটি বইয়ে, যা হল:
** মানুষের মধ্যে আল্লাহর অলৌকিক ঘটনা آیات الله في الإنسان
** মহাবিশ্বে আল্লাহর অলৌকিক ঘটনা آیات الله في الآفاق

### আরবি ভাষায় বই

* *ইসরা ও মিরাজ*, ()
* *হিজরা* ()
* *আল্লাহ সর্বশ্রেষ্ঠ*, ()

## টেলিভিশনে

তিনি বিভিন্ন টিভি চ্যানেলে শত শত বক্তৃতা দিয়েছেন, যেমন ইকরা টিভি, সিরিয়া টিভি, চাম টিভি, আদ্দউনিয়া টিভি, আল-রেসালাহ টিভি, ইনফিনিটি টিভি, ভবিষ্যত টিভি।

টিভি চ্যানেলে তার প্রচুর বক্তৃতা এবং সিরিজ ছিল, উদাহরণস্বরূপ: “*আনোয়ার আল কুরআন (কুরআন আলো)*” সিরিজ, এবং “*আলা আল-হুদা (সঠিক নির্দেশনার উপর)*”।

## আরও দেখুন

* সিরিয়ায় ইসলাম
* ইসলাম ও বিজ্ঞান
* আব্দুল মাজিদ আল-জিনদানি
* জাঘলউল এল-নাগার
* ইসলামে ই'জায

## তথ্যসূত্র

* nabulsi biography 

## বহিঃসংযোগ
* 
*  – 
* fawaed.tv-তে তার বক্তৃতার প্লেলিস্ট 

বিষয়শ্রেণী:জীবিত ব্যক্তি
বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৩৯-এ জন্ম
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
সোনালী উর্দু

**গোল্ডেন হোর্ড** ( ***উলুগ উলুস***, অর্থাৎ “মহান রাষ্ট্র”, হিসাবে স্ব-মনোনীত) ছিল মূলত একটি মঙ্গোল ও পরবর্তীকালে তুর্কি খানাত, যা ১৩শ শতাব্দীতে প্রতিষ্ঠিত এবং মঙ্গোল সাম্রাজ্যের উত্তরপশ্চিমাঞ্চল হিসাবে উদ্ভূত হয়েছিল। ১২৫৯ সালের পর মঙ্গোল সাম্রাজ্য খণ্ডিত হওয়ার সাথে সাথে এটি একটি কার্যকরীভাবে পৃথক খানাতে পরিণত হয়। এটি **কিপচাক খানাত** অথবা **উলুগ উলুস** হিসেবেও পরিচিত এবং এটি পূর্বের অসংগঠিত কুমান-কিপচাক কনফেডারেশনকে প্রতিস্থাপন করে।

১২৫৫সালে বাতু খানের (সোনালী উর্দুর প্রতিষ্ঠাতা) মৃত্যুর পর তার রাজবংশ ১৩৫৯ সাল পর্যন্ত একটি পূর্ণ শতাব্দী ধরে বিকাশ লাভ করে। যদিও নোগাইয়ের ষড়যন্ত্রে ১২৯০ এর দশকের শেষের দিকে তা একটি আংশিক গৃহযুদ্ধের দিকে ধাবিত হয়। উজবেগ খানের (১৩১২-৪১) শাসনামলে হোর্ডের সামরিক শক্তি শীর্ষে পৌঁছেছিল, যিনি ইসলাম গ্রহণ করেছিলেন। গোল্ডেন হোর্ড অঞ্চলটি তার শিখরে সাইবেরিয়া ও মধ্য এশিয়া থেকে পূর্ব ইউরোপের কিছু অংশে ও পশ্চিমে উরাল থেকে ড্যানিউব পর্যন্ত এবং ককেশাস পর্বতমালা ও সীমানা বরাবর কৃষ্ণ সাগর থেকে দক্ষিণে ক্যাস্পিয়ান সাগর পর্যন্ত বিস্তৃত ছিল। তখন মঙ্গোল রাজবংশের অঞ্চলগুলি ইলখানাত নামে পরিচিত ছিল।

রাষ্ট্রটি ১৩৫৯ সালে একটি হিংসাত্মক অভ্যন্তরীণ রাজনৈতিক ব্যাধির সম্মুখীন হয়, এটি সংক্ষিপ্তভাবে তোখতামিশের অধীনে (১৩৮১–১৩৯৫ ) পুনর্মিলনের আগে ঘটে। ১৩৯৬ সালে তৈমুরি সাম্রাজ্যের প্রতিষ্ঠাতা তৈমুরের আক্রমণের পর পরই গোল্ডেন হোর্ড ছোট ছোট তাতার খানাতে ভেঙে যায়, যা ক্রমাগত ক্ষমতায় পতন ঘটায়। ১৫ শতকের শুরুতেই হোর্ড বিচ্ছিন্ন হতে শুরু করে। ১৪৬৬ সাল নাগাদ এটি কেবল মহান উর্দু হিসাবে উল্লেখ করার মত বিষয় হয়ে দাড়ায় এবং এর অঞ্চলগুলিতে অসংখ্য প্রধানত তুর্কি-ভাষী খানাতের উদ্ভব হয়। ক্রিমীয় খানাতে ও কাজাখ খানাত সোনালী উর্দু শেষ অবশিষ্টাংশ যথাক্রমে ১৭৮৩ এবং ১৮৪৭ সাল পর্যন্ত টিকে ছিল।

## তথ্যসূত্র

বিষয়শ্রেণী:১৫০২-এ বিলুপ্ত
বিষয়শ্রেণী:মুসলিম সাম্রাজ্য
বিষয়শ্রেণী:সাইবেরিয়ার ইতিহাস
বিষয়শ্রেণী:খানাত
বিষয়শ্রেণী:মঙ্গোল রাজ্য
বিষয়শ্রেণী:ইউরেশীয় যাযাবর জনগোষ্ঠী
বিষয়শ্রেণী:ঐতিহাসিক আন্তর্মহাদেশীয় সাম্রাজ্য
বিষয়শ্রেণী:১২৪০-এর দশকে প্রতিষ্ঠিত রাষ্ট্র ও অঞ্চল
বিষয়শ্রেণী:১৫০২-এ বিলুপ্ত রাষ্ট্র ও অঞ্চল